Луис Сернуда
Странник

Превод от испански: Рада Панчовска, —

chitanka.info

Да се върна? Да се върне този, който чувства

След дълги години, след дълго пътуване,

Умора от пътя и завистта

На своята земя, дома си, своите приятели,

От любовта, която при завръщането го очаква вярна.

Но ти? Да се завърнеш? И не мислиш да се връщаш,

А да продължиш напред свободен,

Винаги наличен, млад или стар,

Без син, да те потърси, като Одисей,

Без чакащата те Итака и без Пенелопа.

Върви, върви напред и не се връщай,

Верен докрай на пътя, на живота си,

Не чувствай горест по съдба по-лесна,

С крака върху земя, където преди не са стъпвали,

С очи пред никога не вижданото отпреди.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.